Lindon Victor

Lindon Kellon Toussaint-Victor (sündinud 28. veebruaril 1993) on Grenada kümnevõistleja. 

Ta osales 2016. aasta suveolümpiamängudel Rio de Janeiros, kus sai 7998 punktiga 16. koha.

2017. aasta märtsis püstitas Victor NCAA rekordi 8472 punkti, millega ületas 2006. aastast Trey Hardeele kuulunud varasema rekordi 7 punktiga. Maailmameistrivõistlustel Londonis oli ta kuni teise päeva alguseni medalikonkurentsis, kuid katkestas võistluse pärast kettaheites ja teivashüppes tulemuseta jäämist. Aasta lõpus valiti ta Grenada aasta meessportlaseks ja nomineeriti parima USA üliõpilassportlase auhinnale The Bowerman.

2018. aasta sisemaailmameistrivõistlustel Birminghamis ei suutnud Victor seitsmevõistluse kõrgushüppes ületada algkõrgust ja katkestas. Rahvaste Ühenduse mängudel Gold Coastis võitis ta kümnevõistluses 8303 punktiga Pierce LePage'i ja Cedric Dubleri ees kuldmedali.

2019. aasta Panameerika mängudel Limas võitis ta Damian Warneri järel ja Pierce LePage'i ees 8240 punktiga hõbemedali. Maailmameistrivõistlustel Dohas jäi ta teist MMi järjest kettaheites ja teivashüppes tulemuseta ning katkestas.

2021. aastal toimunud olümpiamängudel Tokyos sai ta 8414 punktiga 7. koha.

2022. aasta sisemaailmameistrivõistlustel Belgradis sai ta seitsmevõistluses Grenada rekordiga  6029 punkti 8. koha. Maailmameistrivõistlustel Eugene's oli ta kümnevõistluses 8474 punktiga viies. Rahvaste Ühenduse mängudel Birminghamis kaitses ta 8233 punktiga tiitlit.

2023. aasta maailmameistrivõistlustel Budapestis võitis Victor Grenada rekordiga 8756 punkti Pierce LePage'i ja Damian Warneri järel pronksmedali. 

2024. aasta suveolümpiamängudel Pariisis võitis Victor 8711 punktiga pronksmedali Markus Roothi ja Leo Neugebaueri järel.

Isiklikud rekordid
''Seisuga 3. november 2024
Väljas
 Ala  Tulemus  Aeg  Koht 100 m jooks  10,48  18. mai 2024   Götzis Kaugushüpe  7.73  18. mai 2024   Götzis Kuulitõuge  16.52  29. märts 2017   Austin Kõrgushüpe  2.09  29. märts 2017   Austin 400 m jooks  47,76  20. juuli 2024   Wetzlar 110 m tõkkejooks  14,45  12. mai 2017   Columbia Kettaheide  55.87  18. aprill 2019   Azusa Teivashüpe  4.92 NR  25. aprill 2021   Chula Vista Odavise  71.56  5. august 2021   Tokyo 1500 m jooks  4.39,67  26. august 2023   Budapest Kümnevõistlus  8756 NR  26. august 2023   Budapest
Sees
 Ala  Tulemus  Aeg  Koht 60 m jooks  6,91  18. märts 2022   Belgrad Kaugushüpe  7.56  18. märts 2022   Belgrad Kuulitõuge  16.55  10. märts 2017   College Station Kõrgushüpe  2.07  10. märts 2017   College Station 60 m tõkkejooks  8,24  27. veebruar 2016   Fayetteville Teivashüpe  4.76 NR  11. märts 2017   College Station 1000 m jooks  2.48,21  19. märts 2022   Belgrad Seitsmevõistlus  6029 NR  19. märts 2022   Belgrad

Allikas: Rahvusvaheline Kergejõustikuliit

 Isiklikku 

Lindon Victori vanem vend Kurt Felix on samuti kümnevõistleja.

 Viited 

Välislingid



Kategooria:Grenada kergejõustiklased
Kategooria:Kümnevõistlejad
Kategooria:Sündinud 1993